Uppáhaldsflík Jóhönnu Stefáns Bjarkardóttur er skósíður , snákamynstraður kjóll frá Six Ames sem hún segist líklega hafa notað vikulega síðustu tvö árin . Jóhanna starfar við umönnun á Sóltúni hjúkrunarheimili og afgreiðir einnig í verslun Hlínar Reykdal en stefnir að háskólanámi í haust . Jóhanna leyfði Vikunni að gægjast í fataskápinn sinn að þessu sinni og þar leynist margt fallegt . Jóhanna segir að þægindi og útlit verði að fara saman . „ Ef flíkin er ekki þægileg þá notarðu hana ekki mikið og ef hún er ekki flott þá notarðu hana heldur ekki . Annars líður mér best í litríkum og vel gerðum flíkum sem veita eftirtekt . Ekki er verra ef þær faðma línurnar . “ Aðspurð hvað einkennir hennar stíl svarar Jóhanna að sér finnist skemmtilegast að finna óvæntar litasamsetningar og mismunandi not fyrir hverja flík . „ Sjálf myndi ég ekki lifa af án þess að eiga hlýjar og smart peysur sem passa vel við bæði buxur og kjóla . Núna er drapplituð , klassísk , Burberry-kápa efst á óskalistanum og ég ætla mér að eignast hana einn daginn . Ég lifi í voninni að finna eina slíka í Rauða krossinum . Annars er ég í átaki að minnka búðaráp en þegar löngunin grípur mig , reynast fataskápar hjá fjölskyldu og vinum mér vel . Ég hef líka oft fundið það sem mig vantar til sölu hjá kunningjum á samfélagsmiðlum . Ef allt klikkar er það pottþétt til á Asos . “ „ Ef allt klikkar er það pottþétt til á Asos . “ Jóhanna segir að sér finnist skemmtilegast að kaupa gæðaflík frá góðu merki sem hún viti að hún geti notað mikið og muni endast vel . „ Best er ef hún er á last season-útsölu . Ég held að það sé leiðinlegast að máta gallabuxur , enda á ég yfirleitt bara eitt par í einu og geri frekar við það ef eitthvað er , heldur en að leita að nýjum . Uppáhaldsfylgihluturinn ? „ MK-úr sem ég fékk frá kærastanum fyrstu jólin okkar . Mér finnst nauðsynlegt að vera með úr og svo minnir það mig alltaf á gamla úrið hans pabba . “ Furðulegustu kaupin ? „ Ég varð svo alvarlega sjúk í þennan skrautlega kimono-jakka eftir að vinkona mín keypti sér hann og endaði á að kaupa alveg eins ! Höfum ekki enn lent í að vera í þeim á sama tíma , nota minn þó mjög mikið . “ Uppáhaldsflíkin ? „ Skósíður , snákamynstraður kjóll frá Six Ames sem ég hef líklega notað í hverri viku síðastliðin tvö ár eða svo . “ Flíkin með mesta tilfinningalega gildið ? „ Bjútífúl kjóll sem mamma saumaði á sjálfa sig þegar hún var 22 ára . Hann er of stór á mig , en ég held alltaf í vonina um að ég stækki í hann einn daginn . “ Nýjasta flíkin í fataskápnum ? „ FILA-flísjakki í karlastærð sem ég keypti notaðan á tvö þúsund kall . “